เซียนเกมรักขอเป็นเทพนักจีบ

**เซียนเกมรักขอเป็นเทพนักจีบ** (ญี่ปุ่น: 神のみぞ知るセカイ; โรมาจิ: *Kami nomi zo Shiru Sekai*) (อังกฤษ: The World God Only Knows) เป็นการ์ตูนญี่ปุ่นแนวตลกและโรแมนติค แต่งเรื่องและวาดภาพโดย ทะมิกิ วะกะกิ มีรูปแบบการดำเนินเรื่องที่ค่อนข้างแตกต่างไปจากมังงะทั่วไป โดยการดึงให้โอตาคุได้มีความสัมพันธ์กับหญิงสาวที่ไม่ใช่ตัวการ์ตูน แต่แตกต่างจากแชตรักหนุ่มรถไฟโดยสิ้นเชิง

ปัจจุบันเซียนเกมรักขอเป็นเทพนักจีบได้ดำเนินเรื่องตามมังงะจนจบบริบูรณ์แล้ว รวมเล่มทั้งหมด 26 เล่มจบ จำนวนตอน 268 ตอน (ไม่นับตอนแทรก และหน้าแถม) นวนิยาย 2 เล่ม และทำเป็นแอนิเมชันฉายทางโทรทัศน์ในญี่ปุ่น 3 ภาค

## เนื้อเรื่องย่อ

**คัตสึรากิ เคย์มะ** โอตาคุหนุ่มผู้มีฉายา "เทพตกหญิง" ผู้ซึ่งไม่เคยปล่อยสาวๆ ในเกมจีบสาวรอดมือไปได้แม้แต่คนเดียว ได้รับอีเมลร้องขอให้ช่วยผูกมัดหัวใจของสาวจริงๆ จากโดคุโร่ หัวหน้าสาขาของกองกำลังเก็บวิญญาณ แต่เขาเข้าใจผิดว่า เป็นอีเมลท้าทายความสามารถในเกมจีบสาวของเขา การที่เขากดตกลงตอบรับอีเมลฉบับนั้น ทำให้เขาถูกผูกพันธสัญญากับ **เอลิเซีย เดอ ลูท อิม่า** และต้องคอยใช้ความรัก ผูกมัดจิตใจหญิงสาวที่มีตัวตนจริงๆ เพื่อล่า "วิญญาณที่หนีจากนรก" หรือ "คาเคทามะ" และมาสิงในหญิงสาวคนนั้นๆ ที่มีช่องว่างหรือปัญหาในใจที่เป็นช่องทางในการสถิตย์ของวิญญาณร้าย ซึ่งถ้าเคย์มะไม่ทำ เขากับเอลิเซีย จะหัวหลุดจากบ่าทันที

## ตัวละครหลัก

ดูบทความหลักที่: รายชื่อตัวละครในเซียนเกมรักขอเป็นเทพนักจีบ (จากซ้าย)คัตสึรากิ เคย์มะ และ เอลิเซีย เดอ ลูท อิม่า

**คัตสึรากิ เคย์มะ** (ญี่ปุ่น: 桂木 桂馬; โรมาจิ: *Katsuragi Keima*)
*ให้เสียงโดย:* ฮิโระ ชิโมโนะ (ญี่ปุ่น), ภัทรวุฒิ สมุทรนาวี (ไทย)
ตัวเอกของเรื่อง มีฉายา "เทพตกหญิง" และ "เทพแห่งเกม" เขาสามารถเล่นเกมใดๆ ให้ชนะได้ แม้ว่าเกมนั้นๆเขาจะพึ่งเคยเล่นเป็นครั้งแรก หรือเกมนั้นจะดูไม่เหมาะกับเขาเลยก็ตาม ขอเพียงให้เขาได้เล่นเกม แต่เกมที่เขาถนัดที่สุดเห็นจะเป็น "เกมจีบสาว" ที่เขาสามารถเคลียร์ได้แน่นอนไม่มีพลาดจับพลัดจับผลูมาเป็นผู้ตามล่าวิญญาณที่หนีจากนรกคู่กับเอลิเซีย เพราะเมลล์เนื้อหากำกวมของหัวหน้าสาขาโดคุโร่

**เอลิเซีย เดอ ลูท อิม่า** (ญี่ปุ่น: エリュシア・デ・ルート・イーマ; โรมาจิ: *ERYUSHIA DE RUUTO IIMA*)
*ให้เสียงโดย:* คานาเอะ อิโต้ (ญี่ปุ่น), วิภาดา จตุยศพร (ไทย)
ปีศาจสาวจากนรกที่ถูกส่งมาช่วยเหลือเคย์มะในการจับวิญญาณที่หนีจากนรก ดูผิวเผินเป็นคนที่ไม่ได้เรื่อง เอ๋อ ป้ำๆเป๋อๆ แต่ก็เอาการเอางานเอาเรื่องเหมือนกัน ผ้าคลุมของเธอมีความสามารถในการเปลี่ยนรูปร่างทางกายภาพได้

## รายชื่อตอน

### รายชื่อตอนในมังงะ

ดูบทความหลักที่: รายชื่อบทของเซียนเกมรักขอเป็นเทพนักจีบ

### รายชื่อตอนในอนิเมะ

ดูบทความหลักที่: รายชื่อตอนในเซียนเกมรักขอเป็นเทพนักจีบ

## เพลงเปิด - ปิดในเซียนเกมรักขอเป็นเทพนักจีบ

ดูบทความหลักที่: รายชื่ออัลบั้มในเซียนเกมรักขอเป็นเทพนักจีบ

### เพลงใน Kami nomi zo Shiru Sekai

#### เพลงเปิด

* **God only knows** อัลบั้มเพลงเปิดเพลงแรก ขับร้องโดย Oratorio The World God Only Knows

#### เพลงปิด

* ตอนที่ 1 - 2 **Koi no Shirushi feat. Takahara Ayumi** ขับร้องโดย อายานะ ทาเคะทาสึ, คานาเอะ อิโต้
* ตอนที่ 3 และ 5 - 6 **Koi no Shirushi feat. Aoyama Mio** ขับร้องโดย อาโออิ ยูคิ, อายานะ ทาเคะทาสึ, คานาเอะ อิโต้
* ตอนที่ 4 **Tatta Ichi Do no Kisei** ขับร้องโดย โทโมะ ซากุราอิ
* ตอนที่ 7 **Happy Crescent** ขับร้องโดย นาโอะ โทยามะ
* ตอนที่ 8 **Koi no Shirushi from Elsie** ขับร้องโดย คานาเอะ อิโต้
* ตอนที่ 9 - 10 **Koi no Shirushi feat. Nakagawa Kanon** ขับร้องโดย นาโอะ โทยามะ, อาโออิ ยูคิ, อายานะ ทาเคะทาสึ, คานาเอะ อิโต้
* ตอนที่ 11 **Koi no Shirushi feat. Shiomiya Shiori** ขับร้องโดย คานะ ฮานาซาวะ, นาโอะ โทยามะ, อาโออิ ยูคิ, อายานะ ทาเคะทาสึ, คานาเอะ อิโต้
* ตอนที่ 12 **Shuuseki Kairo no Yume Tabibito feat. Katsuragi Keima** ขับร้องโดย ฮิโระ ชิโมโนะ

### เพลงใน Kami nomi zo Shiru Sekai II

#### เพลงเปิด

* **A Whole New World God Only Knows** อัลบั้มเพลงเปิดเพลงแรก ขับร้องโดย Oratorio The World God Only Knows

#### เพลงปิด

* ตอนที่ 1 - 3 **Ai no Yokan** ขับร้องโดย อามิ โคชิมิตสึ, ซาโอริ ฮายามิ, คานะ อาสึมิ, อาคิ โทโยซากิ, คานาเอะ อิโต้
* ตอนที่ 4, 8 **Ai no Yokan from Kaketama Tai** ขับร้องโดย ซาโอริ ฮายามิ, คานาเอะ อิโต้

### เพลงใน Kami nomi zo Shiru Sekai: Yonin to Idol[แก้ไขต้นฉบับ]

#### เพลงเปิด

* **Natsu iro Surprise** ขับร้องโดย นาโอะ โทยามะ

#### เพลงปิด

* **Hajimete Koi wo Shita Kioku** ขับร้องโดย คานะ อาสึมิ